दोस्रो दिदीबहिनी कप भलिबल हुने
पर्वत सदरमुकाम कुश्मामा दोस्रो दिदीबहिनी कप राष्ट्रिय महिला भलिबल फागुन २२ देखि २४ सम्म हुने भएको छ । आयोजक रेडियो दिदीबहिनीको आठौं वार्षिकोत्सवको अवसरमा प्रतियोगिता गर्न लागिएको रेडियोकी अध्यक्ष कल्पना चापागाईंले बिहीबार जानकारी गराइन् ।
काठमाडौँ — पर्वत सदरमुकाम कुश्मामा दोस्रो दिदीबहिनी कप राष्ट्रिय महिला भलिबल फागुन २२ देखि २४ सम्म हुने भएको छ । आयोजक रेडियो दिदीबहिनीको आठौं वार्षिकोत्सवको अवसरमा प्रतियोगिता गर्न लागिएको रेडियोकी अध्यक्ष कल्पना चापागाईंले बिहीबार जानकारी गराइन् ।प्रतियोगितामा ६ टोलीको सहभागिता रहनेछ । त्यसलाई दुई समूहमा विभाजन गरेर लिगकम नकआउटमा खेलाइने छ । तीन विभागीय टोलीसहित डिफेन्डिङ च्याम्पियन काठमाडौंको न्यु डायमण्ड एकेडेमी, पश्चिमाञ्चल क्षेत्रीय भलिबल टिम र आयोजक टोलीले प्रतिस्पर्धा गर्नेछन् । नेपाल भलिबल संघका अध्यक्ष मनोरञ्जन रमण शर्माले महिलाकै हितमा आयोजित प्रतियोगितालाई संघले सक्दो साथ दिने प्रतिबद्धता जनाए ।विजेताले १ लाख, उपविजेताले ६० हजार र तेस्रो हुनेले ४० हजार रुपैयाँ पुरस्कार जित्ने छन् । सर्वोत्कृष्ट खेलाडी तथा विधागत उत्कृष्ट खेलाडीलाई पनि नगद पुरस्कार दिइने छ । प्रतियोगिताको अनुमानित बजेट १५ लाख रुपैयाँ छ ।